**Seletuskiri**

**Üüritasust ajutine vabastamine**

1. EKNK Mõisaküla koguduse juhatuse liige Jorma Õigus esitas 23.03.2020 avalduse, milles soovib seoses riigis välja kuulutatud COVID-19 viiruse levikuga, koguduse kasutuses olevate Mõisaküla linnas asuvate äriruumide Pärnu 43 ja Pärnu 45 üüripindade üüritasust vabastust kolmeks kuuks. Nimetatud üüripindadel tegutseb koguduse kauplus „Jätkub rõõmu“. Eriolukorrast tingituna on kaupluse külastatavus vähenenud ja halvatud on ettevõtja majandustegevus.

Saamata jääv üüritasu tulu kokku on 243.54 eurot (so 3 kuud).

1. Dentes A&E OÜ juhatuse liige Kaur Kirjanen esitas 20.03.2020 avalduse, milles soovib seoses riigis välja kuulutatud COVID-19 viiruse levikuga, Abja Tervisekeskuses Järve tn 1 asuva hambaraviruumi renditasust vabastust alates 16.03.2020 kuni eriolukorra lõpuni. Hambaravikabinet on suletud alates 16.03.2020.a. Eriolukorrast tingituna on hambaravikabinet suletud ja halvatud on ettevõtja majandustegevus. Dentes A&E OÜ renditasu ühes kuus on 272.02 eurot.
2. OÜ Heim juhatuse liige Gerly Märtman esitas 3. aprillil 2020 vallavalitsusele taotluse, milles soovis äriühingu vabastamist üüri tasumisest Karksi-Nuias Rahumäe tn 2a äriruumide kasutamisel alates 1. aprillist kuni 30. aprillini 2020, kuna kohvik suleti koroonaviiruse COVID-19 leviku takistamiseks alates 17. märtsist. Üüritasu ühes kuus on 253 eurot.
3. Merike Lätt esitas 13. aprillil 2020 vallavalitsusele taotluse, milles soovis FIE Merike Läti ja FIE Reet Purtsaku vabastamist üüri tasumisest Karksi-Nuias Rahumäe tn 2a äriruumide kasutamisel alates 1. aprillist kuni 1. maini 2020, kuna seoses eriolukorraga ei olnud võimalik teenuseid osutada. Merike Läti üüritasu ühes kuus on 21,60 eurot ja Reet Purtsaku üüritasu 23,60 eurot.
4. Eva Pruuli esitas 30. aprillil 2020 vallavalitsusele taotluse, milles soovis vabastamist üüri tasumisest Karksi-Nuias Rahumäe tn 2a äriruumide kasutamisel alates 1. aprillist kuni 30. aprillini 2020, kuna seoses eriolukorraga ei olnud võimalik potiteenust osutada.

Üüritasu ühes kuus on 173,75 eurot.

Mulgi vallavara valitsemise korras § 12 alusel antakse vallavara kasutusse kolmandatele isikutele:
1) tasu eest enampakkumisel, eelläbirääkimistega pakkumisel või otsustuskorras;

2) tasuta otsustuskorras.

Vallavara kasutusse andmise lepingute muutmine (sh pikendamine) otsustatakse vastava organi haldusaktiga, kelle pädevusse kuulub selle vara kasutusse andmine.

Vastavalt Mulgi vallavara valitsemise korra § 14 lõike 1 alusel võib vallavara lähtudes valla huvidest anda kasutusse tasuta või tavalisest väiksema tasu eest, kui kasutajaks on:

1) hoolekandeasutus;

2) mittetulundusühing;

3) sihtasutus (fond);

4) avaliku ürituse läbiviija.

Korra § 14 lõike 2 alusel võib vallavara muudel juhtudel anda kasutusse tasuta või tavalisest väiksema tasu eest vallavolikogu otsuse alusel.

**Vallavalitsuse ettepanek: vabastada üürnik üürilepingu järgsest üüri tasumise kohustusest vastavalt esitatud taotlustele seoses eriolukorrast tingitud asjaolude tõttu ja esitada otsuste eelnõu „Üüritasust ajutine vabastamine“ Mulgi Vallavolikogule otsustamiseks.**

Eelnõu esitaja: Mulgi Vallavalitsus

Ettekandjad: abivallavanem/linnapea/valdkonnajuht Arvi Meidal